**Татар теле дәресенә технологик карта**

|  |  |
| --- | --- |
| **Тема** | **Кушымчалар** |
| Максат | Әйтү максаты ягыннан җөмлә төрләрен искә төшерү.  Укучыларның уйлау, фикерләү сәләтен, иҗади активлыгын, дөрес язу күнекмәләрен үстерү.  Үзара дуслык, ярдәмчеллек сыйфатлары тәрбияләү. |
| Планлаштырылган нәтиҗә | Предмет буенча:  -Әйтү максаты ягыннан җөмләләрне төрләргә аера белү;  - хикәя җөмләнең белдерелү чараларын үзләштерү ;  - Төрле грамматик чаралардан файдаланып, хикәя, сорау, боерык җөмләләр төзеп яза белү. |
| Төп төшенчәләр | Әйтү максаты ягыннан җөмлә төрләре, хикәя, сорау, боерык җөмләләр, нокта, өндәү билгесе, сорау билгесе |
| Предметара бәйләнеш | Татар әдәбияты |
| Эшне оештыру төрләре | Фронталь, индивидуаль, парлап эшләү |
| Чыганаклар :  - төп  - өстәмә | Ч.М.Харисова, Н.В.Максимов, Р.Р.Сәйфетдинов “Татар теле”, 5 класс  1. Презентация Power Point - “ Әйтү максаты ягыннан җөмлә төрләре”  2. Дидактик карточкалар |

|  |  |  |  |  |
| --- | --- | --- | --- | --- |
| **Дәрес этаплары** | **Дәрес этабының максаты** | **Укытучы эшчәнлеге** | **Укучы эшчәнлеге** | **Универсаль уку гамәлләре (УУГ)**  **ШУУГ –**шәхескә кагылышлы универсаль уку гамәлләре  **РУУГ-** регулятив универсаль уку гамәлләре  **ТБУУГ**- танып белү универсаль уку гамәлләре  **КУУГ-** коммуникатив универсаль уку гамәлләре |
| Оештыру. Эшкә кызыксыну тудыру | Укытучы өчен максат:  психологик уңай халәт барлыкка китерү | Балаларда яхшы кәеф, эшлисе килү халәте тудыру.  − Хәерле иртә, балалар!  − Кәефләрегез әйбәтме? Көнне яхшы сүз белән башласаң, бөтен көнең яхшы үтәр, - диләр. Әйдәгез әле, бер-беребезне яңа көн белән котлыйк.   * - Шушы күтәренке кәефтә дәресебезне башлап җибәрик. | Укучылар теләкләр тели:  − Яңа көн тынычлык алып килсен!  − Яңа көндә яңа "5"леләр алыйк!  − Әти-әниебезгә, дусларга ягымлы булыйк!  − Яңа көндә барыбыз да яхшы эшләр генә кылыйк! | КУУГ: классташлар һәм укытучы белән уку эшчәнлеген оештыруда хезмәттәшлек итү  ШУУГ: үзмаксат кую |
| Актуальләштерү. Яңа материалны үзләштерүгә ихтыяҗ тудыру | Укытучы өчен максат:  Әйтү максаты ягыннан җөмлә төрләре турында элек үзләштергән белемнәрне мөстәкыйль рәвештә искә төшерү мөмкинлеге булдыру  Укучылар өчен максат: Әйтү максаты ягыннан җөмлә төрләрен искә төшерү | *Тактага тыныш билгеләрен куймыйча гына әйтү максаты ягыннан 3 төрле җөмлә языла. Аларны нокта, сорау билгесе, өндәү билгесе куеп укытып карау. Мәгънәләренә игътибар иттерелә. Нинди тыныш билгесе кую отышлы икәнлеген билгелиләр.* | *Укучыларның җаваплары тыңлана.*  *Алар җөмләләрне төрле тыныш билгеләре куеп укып карыйлар, уңышлысын калдыралар.* | ТБУУГ: : Әйтү максаты ягыннан җөмлә төрләренең төп билгеләрен аерып күрсәтеп кагыйдә формалаштыру  РУУГ: кагыйдәләрне, күрсәтмәләрне истә тотып гамәлләр кылу  КУУГ: тыңлый белү, диалог төзүдә һәм коллектив фикер алышуда катнашу |
| Уку мәсьәләсен кую | Укытучы өчен максат:  яңа белемнәр кабул итүне оештыру һәм үзләштерүгә юнәлеш бирү  Укучылар өчен максат: килеп туган уку мәсьәләсен анализлау; дәреснең темасын, максатын билгели белү | - Җөмләләргә игътибар белән карагыз әле. Бүгенге дәрестә нәрсә турында өйрәнәчәкбез?  -Ә тыныш билгеләрен без җөмлә ахырына нәрсәдән чыгып куябыз?  -Димәк, без бүген әйтү максаты ягыннан җөмлә төрләрен тагын бер кат искә төшереп ныгытырбыз.  - Ахырына нокта куела торган җөмләләрне без нинди җөмләләр дип атыйбыз?  - Ахырына сорау билгесе куела торган җөмләләрне без нинди җөмләләр дип атыйбыз?  - Ахырына өндәү билгесе куела торган җөмләләрне без нинди җөмләләр дип атыйбыз?  -Әгәр җөмлә көчле хис белән әйтелсә, андый җөмләләрне тойгылы җөмләләр дип атыйлар. Тойгылы җөмләләр ахырында да өндәү билгесе куела. Димәк, без әйтү максаты ягыннан җөмләләрне ничә төрлегә бүлеп өйрәнәбез инде?  -Дәрескә нинди максат куярсыз? | -Җөмлә ахырында куела торган тыныш билгеләрен.  -Җөмләне нинди максат белән әйтүдән чыгып.  -Хикәя җөмләләр .  -Сорау җөмләләр .  -Боерык җөмләләр .  -4 төрлегә: хикәя, сорау, боерык, тойгылы җөмләләр.  -Без әйтү максаты ягыннан җөмләләрне аера белергә тиешбез. | ТБУУГ: танып белү мәсьәләсен мөстәкыйль ачыклау һәм максат кую  РУУГ: кагыйдә, инструкуцияләрне истә тоту һәм аларга ияреп гамәлләр кылу  КУУГ: коллектив фикер алышуда катнашу |
| Танып-белү эшчәнлеге. Уку мәсьәләсен чишү. | Укытучы өчен максат: әйтү максаты ягыннан җөмләләрне аера белергә  ярдәм итү  Укучылар өчен максат:  әйтү максаты ягыннан җөмләләрне мисаллар китереп раслый белү | *1.Презентациядәге кагыйдәләрне уку, ясаган нәтиҗәләр белән чагыштыру.*  *2.Таблица тутыру. Укытучы җөмләләрне укый.*  *3.ТИК -ТЭК – ТОУ структурасы*  *Укытучы исемнәр язылган 9 карточканы укучыларга бирә (киттеме, балалар,*  *мәктәп, баралар, Гүзәл, китап, алма, барма , әни) .* | *Укучылар җөмләләрнең әйтү максаты буенча кайсы төргә керүен әйтәләр һәм магнитлы тактада таблицага урнаштыралар*  *Укучылар 3\*3*  *итеп карточкаларны тезә.*  *Һәр укучы әйтү максаты буенча3төрле (хикәя, сорау, боерык яки тойгылы) җөмлә*  *( вертикаль, горизонталь, диагональ буенча) төзеп*  *дәфтәренә яза. Һәр укучы үзенең җөмләсен укып чыга.* | ТБУУГ: уку мәсьәләсен чишүдә логик фикерләү, төп билгеләрне  аерып алу нигезендә  кагыйдә формалаштыру  КУУГ: үз фикереңне тулы һәм төгәл итеп әйтә белү  РУУГ: үз эшчәнлегеңне контрольгә алу |
| Динамик пауза |  | *ТЭК ОФ\_ТАЧ ДАУН структурасы .*  *Укытучы презентация ярдәмендә җөмлә төрләренә мисаллар һәм җөмлә төрен әйтә* | *Әйтү максаты буенча җөмлә төрләренә карата бирелгән җаваплар дөресме? Дөрес булса, укучылар басалар; ялгыш булса, урыннарында калалар.* |  |
| Яңа белемнәрне ныгыту | Укытучы өчен максат:  яңа мәгълүмат туплауда өстәмә әдәбият куллану; белемнәрне күнегүләр ярдәмендә ныгыту мөмкинлеге булдыру  Укучылар өчен максат: яңа белемнәрне дәреслек һәм өстәмә әдәбият кулланып камилләштерү | *Дәреслек белән эш.*  *1.195 нче күнегү. Җөмләләрне күчереп яздыру.*  *2.”Үз почмагыңны тап” уены. Классның 4 почмагына җөмлә төрләре язылган күрсәткечләр эленә. Укучыларга тыныш билгесез генә төрле төрләргә кергән җөмләләр язылган чәчәк- карточкалар таратыла. Һәр почмакта бер генә төстәге чәчәкләр булырга тиеш.* | *Әйтү максаты ягыннан төрен билгеләп, җәяләр эченә күрсәтә баралар, дәфтәрләрен бер-берсенә йөртеп тикшерәләр.*  *Ахырдан күнегү бергәләп тикшерелә*  *Укучылар җөмләләрне укыйлар һәм үз почмакларына барып басалар. Дөрес басмаган укучылар җөмләләрен кычкырып укыйлар һәм үз почмакларына басалар.* | РУУГ: үзконтроль, биремнәрне үтәүнең дөреслеген тикшерү  ШУУГ: күршеңә ярдәм итүдә танып белү инициативасы күрсәтү  ТБУУГ: яңа мәгълүмат туплауда “Аңлатмалы сүзлек” куллану  КУУГ: мәгълүмат туплауда үзара хезмәттәшлек инициативасы күрсәтү, иптәшеңнең гамәлләрен бәяләү |
| Яңа белемнәрне мөстәкыйль куллану һәм тикшерү | Укытучы өчен максат: яңа белемнәрне мөстәкыйль куллану мөмкинлеге булдыру  Укучылар өчен максат: сүзнең тамыры, тамырдаш сүзләр, сүз ясагыч кушымча турында белемнәрне практик куллана белү | *Дидактик уен.*  *138 нче күнегү.*  *Схемага нигезләнеп, Марат һәм Самат турында тойгылы хикәя, сорау һәм боерык җөмләләрдән торган сөйләм оештыру.* | *Укучылар диалог төзиләр һәм шуны сөйләп карыйлар.* | ШУГГ: үз мөмкинлекләреңне белү-белмәү чикләрен чамалау  ТБУУГ: фикерләүдә логик чылбыр төзү  РУУГ: эшләнгән эшнең сыйфатын һәм дәрәҗәсен билгеләү  КУУГ: күршең белән хезмәттәшлек итү |
| Уку эшчәнлеген йомгаклау. | Укытучы өчен максат: дәрестәге эшчәнлекне анализлау, белемнәрне бәяләү һәм киләчәккә перспектива билгеләү  Укучылар өчен максат: үз фикереңне дәлилләү, дәрестә алган белемнәрнең әһәмиятен аңлау, аларны киләчәктә куллана белү  Укытучы өчен максат: өй эшен хәбәр итү, аны башкару ысулын аңлату  Укучылар өчен максат: өй эшен дөрес башкару | 1. Рефлексия.  - Бүгенге дәрестән үзегез өчен нинди яңалыклар алдыгыз? Дәрес сезгә нәрсә бирде?  2. Белемнәрне бәяләү.  *3. Өй эше.*  *Әдәби әсәрдән хикәя, сорау, боерык, тойгылы җөмләләр сайлап язарга.* | *Балаларның җаваплары* | ШУУГ: үз уңышларың / уңышсызлыкларың сәбәпләре турында фикер йөртү  РУУГ: үз эшчәнлегеңне контрольгә алу |

**Татарстан Республикасы Арча муниципаль районы МБГБУ “Яңа Кырлай урта гомуми белем мәктәбе”**

***Татар теле һәм әдәбияты укытучысы Зарипова Миләүшә Рафис кызының***

***5 нче сыйныфта***

***“Әйтү максаты ягыннан җөмлә төрләре” темасына үткәргән дәресенең технологик картасы***

***2015-2016 уку елы***











